**ИРОН ЛИТЕРАТУРÆЙЫ УРОК 6-ÆМ КЪЛАСЫ**

 **Темæ:**  **«Мæ амонд у мæ дзыллæйы амондимæ баст »**

 (**Гæдиаты Цомахъы уацмыс** (прозæйæ фыст æмдзæвгæ

  **«Дыууæ дидинæджы»-**мæ гæсгæ).

 **Урочы нысантæ**: 1. Скъоладзаутæ хъуамæ бакусой Гæдиаты Цомахъы

 биографийыл. Бацæттæ кæнын презентаци æмæ докладтæ.

               2. Равзарын прозæйы фыст æмдзæвгæ «Дыууæ дидинæджы»

               3.Уацмысмæ гæсгæ скъоладзаутæ кæнынц нывтæ

              4.Сценкæйы хуызы бацæттæ кæнын æмæ равдисын уацмыс.

1. Зæрдыл æрлæууын кæнын æмæ райхалын уацмысы мидис, йæ сæйраг идейæ.

2. Скъоладзауты æххæст æмæ мидисджын дзуæппытыл фæлтæрын, аив дзурыныл ахуыр кæнын, уацмыс æвзарыны арæхстдзинадыл кусын.

3.Скъоладзауты фæцалх кæнын рацыд æрмæгæй æмбæргæйæ пайда кæнын.

4. Скъоладзауты зæрдæты æвзæрын кæнын уарзондзинад Райгуырæн зæхмæ, мадæлон æвзагмæ.

 **Урочы æрмæг:**

1. Гæдиаты Цомахъы портрет.
2. Чингуыты равдыст.
3. Урочы фæлгонц :

Техникон фæрæзтæ**:** компьютер, интерактивон фæйнæг, чингуытæ, тетрæдтæ, пультытæ, презентаци, ребус, кроссворд, карточкæтæ.

  **Урочы эпиграф:**

**«Мæ амонд у мæ дзыллæйы амондимæ баст»**

**Цомахъ.**

**Дзырдуатон куыст:**

Хъызтæмхæст

уæлвонгæй

дыдзы хур

æхсæрфæрстæ

дари базыртæ

сфæлыста.

 **Урочы цыд.**

**1.Бацæттæгæнæн рæстæг.**

 1.**Мотивацион уавæр**. Бакæсын хæдзармæ лæвæрд нывæцæнтæ.

 **Ахуыргæнæг.** Абон нæ урочы хъуамæ дзуапп раттæм ахæм фарстæн: Адæймаг рæсугъд у йæ хорз хъуыддæгтæй.

 - Зæгъут-ма, уæ хорзæхæй, сывæллæттæ, цы чысыл нывæцæнтæм байхъуыстам, уыдон цæуыл дзурæг сты? (сывæллæтты хъуыдытæ)

 **Хатдзæгтæ.**

 **Ахуыргæнæг.**

 **1**. Зæгъут- ма, сывæллæттæ,

 **2**. ……………………..(Сывæллæтты дзуæппытæ).

 **3**. Гæдиаты Цомахъ та цы зонæм?

 - Чызджытæ нын бацæттæ кодтой Гæдиаты Цомахъы цард æмæ сфæлдыстадæй чысыл презентации.

 Бæстон раиртæстам фыссæджы царды хабæрттæ,бацæттæ кодтам докладтæ æмæ презентаци. Ӕмдзæвгæмæ гæсгæ скодтам нывтæ æмæ аппликацитæ пластилиенæй,стæй бацæттæ кодтам сценкæ.

 Уæ хорзæхæй, байхъусут нæм!

 Поэт æмæ прозаик, æхсæнадон кусæг,революционер Гæдиаты Цомахъ райгуырд 14 январы 1882 азы Хъуды комы Ганисы хъæуы мæгуыр бинонты æхсæн.

 Йæ фыд, Гæдиаты Секъа, уыд хæдахуыр курдиатджын поэт æмæ прозаик,ирон аив прозæйы бындурæвæрæг.Секъайæн уыд авд сывæллоны:æхсæз сывæллоны æмæ иунæг чызг.Секъа йæхæдæг тынг бæллыд ахуыр кæнынмæ,фæлæ йын фадат нæ фæцис.Уый зæрдиагæй бацархайдта йæ цоты сæвæрын ахуыры фæндагыл.Йæ цот иууылдæр райстой уæлдæр ахуырад.Секъа уæлдай фылдæр йæ цотæй уарзта Цомахъы,æвæццæгæн,уымæн æмæ дыууæйæн дæр æмхуызон цæстæнгас уыд царды æппæт фæзындтæм.

 Чысыл ма уыд Цомахъ, афтæ Секъа æд бинонтæ ралыгъд Цæгат Ирыстонмæ.Бирæ фæрахау-бахауы фæстæ æрцардысты Джызæлы.Ам Цомахъ каст фæцис райдайæн скъола.Уый фæстæ ахуыр кодта Дзæуджыхъæуы,стæй та Стъараполы семинары æмæ йæ каст фæцис 1905 азы .Уыцы аз бацыд Дерпты университетмæ æмæ дзы фæцахуыр кодта 1908 азмæ.

 1908 азы Цомахъы æрцахстой йæ революцион куысты тыххæй.Дыууæ азы йæ фæдардтой ахæстоны,стæй йæ ахастой Сыбырмæ.Тынг мысыд Ирыстон,йæ бинонты,фæлæ йын æрыздæхыны бар нæ уыд.

  Мæнæ куыд фыссы фыссæг Цомартаты Ростислав йе `мдзæвгæйы.

(æмдзæвгæ кæсы скъоладзау)

 Кæд тынг æвзæр уавæрты цард фыссæг Сыбыры,уæддæр нæ уагъта йæ æхсæнадон куыст.Ӕххуыс кодта рынчынтæн,кæрдæджытæй сын хостæ кодта,ахуыр кодта сывæллæтты кæсын æмæ фыссын.

Сыбырмæ йæм ацыд йæ уарзон сылгоймаг дæр-Наталья Мусьпан. Уый нæ фæтарст мæгуыр цардæй,фæлæ фыссæджы фарсмæ балæууыд æмæ йын йæ зын сахат ныфс бауагъта йæ зæрдæйы.Сыбыры сыл сауджын саргъуыдта æмæ иумæ цæрын райдыдтой.

  1917 азы Цомахъ сыздæхтис Ирыстонмæ.Хъыгагæг нал федтой кæрæдзийы фыд æмæ фырт.Секъа фæмард æвирхъауæй 1915 азы.Цомахъ куыста бирæ бæрнон бынæтты.

 Прозæйы фыст æмдзæвгæ-у прозæйы хуызы фыст цыбыр лирикон уацмыс.Йæ эмоционалон æмæ ритмы хицæн хуызы руаджы хæстæг лæууы æмдзæвгæйы хуызы ныхасмæ. Ирон литературæйы ацы жанры фыстой Секъа дæр мæ Гаглойты Рутен дæр.

 **Сценка «**Дыууæ дидинæджы»  (Скъоладзаутæ æвдисынц сценкæ)

1. **Презентаци ф**æ**йн**æ**гыл.**
2. Уацмысмæ гæсгæ ма мах бацæттæ **кодтам нывтæ** дæр.Чи ныв кодта кърандасæй,чи та ахорæнтæй.Нæ хуызтæ сты алыхуызон,уымæн æмæ алкæмæн дæр дыууæ дидинæджы йæ цæстытыл ауадысты алыхуызон.
3. Нывтæй уæлдай ма дыууæ дидинджыты  фæлгонцтæ мах бафæлвæрдтам радисын пластилинæй дæр.
4. Сколадзаутæ æвдисынц сæ куыстытæ.

 **6. Интерактивон фæйнæгыл** ахуыргæнæджы конд презентаци Гæдиаты Цомахъы цард æмæ сфæлдыстадæй ист нывтæм гæсгæ.

 **7. Зæрдыл æрлæууын кæнын «Дыууæ дидинæджы**» мидис æмæ йыл æрныхас кæнын фæрстыты руаджы:

 - Зæгъут-ма, уæ хорзæхæй, цæмæн хуыйны ацы уацмыс «**Дыууæ дидинæджы**?»

 - Сæйраг архайджытæ дзы чи сты?

 -

 -

(Сывæллæтты дзуæппытæ).

**Уæдæ-ма раттæм характеристика дыууæ дидинæгæн**:

 йæ сæрмæ ….

Не рвæссыд,

былысчъилтæгæнгæ дзырдта:…

 Æмæ –ма, уæдæ, бакæсæм уыцы бынæттæ чиныджы.

**9. Чиныгимæ куыст**. Рольтæм гæсгæ каст цæуы уацмысæй скъуыддзаг.(Хатдзæг)

 **10. Ныр та бакæсæм уацмысæй ист скъуыддзагмæ**, кæцы нын бацæттæ кодтой нæ 2 чызджы

 (Хатдзæгтæ).

 **11. Уæдæ- мæ зæгъут**, уæ хорзæхæй….

 **Ахуыргæнæг.**

 Æмдзæвгæйы анализ. Ацы уацмысы фыссæг дыууæ дидинæджы хуызы равдыста адœймаджы миниуджытæ.

 Хæххон дидинæг у хъал, хиуарзон , сæрыстыр адæймаг. Йæхи адæмæй аиппæрд кодта, нал сыл æрвæссы, хъал у йæ цардæй,йæ фадæттæй. Ничиуал æй хъæуы æмæ сæфгæ дæр уымæн фæкодта.

 Быдырон дидинæг та йæ амонд сбаста йæ дзыллæимæ æмæ у амондджын.Цардмæ кæсы худгæ цæстæй æмæ йæм цард дæр худы..

  **Хатдзæг:**Адæмимæ цæрын хъæуы хæларæй . Хъуамæ адæймаг æнæрвæссон ма уа,йæхи иннæтæй уæлдæр ма æвæра. Хъуамæ уа æмбалджын æмæ æмгарджын,рæстзæрдæ æмæ адæмуарзон.

**Æмбисæндтæ:**

-Адæм кæрæдзийы фæрцы цæрынц.

-Хорз адæм фылдæр кæм уа,уым æнцондæр цæрæн у.

-Адæм адæм уæд вæййынц ,кæрæдзийы куы фембарынц,сæ сæр сæрмæ куы фæхæссынц.

-Адæм æмвæнд æмзондæй фидауынц.

-Иунæг адæймаг хъæды халонæй мæгуырдæр.

-Адæмы фарн бирæ у.

 **13. Сывæллæтты хатдзæгтæ**.

 **14. Аулæфт. Физминуткæ- ирон кафт.**

**15. Нæ зонындзинæдтæ** бафидар кæндзыстæм къордты уæнгтæ нын **дзырдбыд** куыд арæвдз кæной, уымæй.

 **Дзырдбыд.**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | **Ц** | А | Р | Д |
| Х | Æ | Х | Х | **О** | Н |  |  |
|  |  |  | Æ | **М** | Г | А | Р |
|  |  |  | Г | **А** | Н | И | С |
|  |  |  |  | **ХЪ** | У | Д | Ы |

 Æркæсæм -ма нæ дзырдбыдмæ. Цæджындзтæй иу бынмæ куы бакæсай, уæд дзы рауайдзæн…

 **16. Хæдзармæ куыст лæвæрд уыд** ныффыссын æмбисæндтæ дидинæджы тыххæй. Бакæсын æмæ сæ равзарын.

**Скæнын хатдзæгтæ**.

 **17. Карточкæтимæ куыст**. Хæс. Базонут уацмысты авторты **(музыка )**

«Сидзæргæс» - Барахъты Гино.

«Гигойы куадзæн» - Хетæгкаты Къоста

«Дзабидырдзуаны» - Коцойты Арсен

«Зæлимхан» - Гæдиаты Секъа.

«Æз цагъайраг нæ дæн» - Хетæгкаты Къоста

« Мад æмæ фырт» - Брытъиаты Елбыздыхъо

« Уæрæседзау» - Нигер

 **18**. Æмдзæвгæтæ мадæлон æвзаджы тыххæй.

(Хатдзæгтæ).

**21. Рефлекси.**

 Уæдæ-ма уæд зæгъæм: - Цæуыл дзырдтам абон нæ урочы?

 - Цы базыдтам ногæй? (Сывæллæтты дзуæппытæ)

**22. Хæдзармæ куыст**. Ныффыссын нывæцæн лæвæрд темæйæ.

**23. Ахуыргæнæджы хатдзæгтæ. Бæрæггæнæнтæ**.

**24**. **Синквейн**

 **-** *Дидинæг*

 *- хæххон, быдираг*

 *- Зайы, худы, дзуры*

 *- Мæ амонд баст у мæ дзыллæйы амондимæ*

 *- амонд*

**25. Рефлекси.**

 - Урок мæ зæрдæмæ тынг фæцыд …………

 - Цыдæртæ дзы нæ бамбæрстон…….

 - Урочы фæстæ мæ æрфæндыд театры исты ролы ахъазын….

 - Урок æппындæр мæ зæрдæмæ нæ фæцыд…..

**26. Зарæг «Дидинæг»**

**Дзырдбыд.**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | 1 |   |  |   |
| 2 |  |  |  |  |  |  |  |
|  |  |  | 3 |  |  |  |  |
|  |  |  | 4 |  |  |  |  |
|  |  |  |  | 5 |  |   |  |

1. Райхъал ис …..
2. Дидинджытæй иу уыд быдырон, иннæ та?
3. Куыд сдзырдта уæлæмæ, хæххон дидинæгмæ быдырон? Мæ хорз …
4. Цомахъы райгуырæн хъæу?
5. Кæцы комы райгуырд Цомахъ?

**Дзырдбыд.**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | 1 |   |  |   |
| 2 |  |  |  |  |  |  |  |
|  |  |  | 3 |  |  |  |  |
|  |  |  | 4 |  |  |  |  |
|  |  |  |  | 5 |  |   |  |

1. Райхъал ис …..
2. Дидинджытæй иу уыд быдырон, иннæ та?
3. Куыд сдзырдта уæлæмæ, хæххон дидинæгмæ быдырон? Мæ хорз …
4. Цомахъы райгуырæн хъæу?
5. Кæцы комы райгуырд Цомахъ?